দামুড়হুদায় পরিত্যক্ত মোটরসাইকেলে মিলল ১২ কেজি রুপার গহনা
চুয়াডাঙ্গা-৬ বিজিবি দামুড়হুদা উপজেলায় ১১ কেজি ৮০০ গ্রাম ভারতীয় বিভিন্ন প্রকার রুপার গহনাসহ ১টি পালসার মোটরসাইকেল উদ্ধার করেছে।







মঙ্গলবার সকাল ৮টার দিকে দামুড়হুদা উপজেলার দর্শনার রুদ্রনগর ইটভাটার সামনে থেকে মোটরসাইকেলসহ এই রুপার গহনা পরিত্যক্ত অবস্থায় উদ্ধার করা হয়।




বিজিবি জানায়, মঙ্গলবার সকালে চুয়াডাঙ্গা-৬ বিজিবির বিশেষ টহল কমান্ডার হাবিলদার শ্রী বীরেন্দ্র নাথ দত্ত গোপন সংবাদের ভিত্তিতে জানতে পারেন ভারত থেকে রুপার গহনার একটি বড় চালান আসছে। তিনি সঙ্গীয় ফোর্স নিয়ে দর্শনার রুদ্রনগর ইটভাটার সামনে ওত পেতে থাকে। সকাল ৮টার দিকে চোরাকারবারিরা রুদ্রনগর ইটভাটার কাছে বিজিবির উপস্থিতি টের পেয়ে একটি পালসার মোটরসাইকেল ফেলে পালিয়ে যায়।
পরে বিজিবি মোটরসাইকেলে থাকা ১১ কেজি ৮০০ গ্রাম (১,০১১ ভরি) বিভিন্ন প্রকার ভারতীয় রুপার গহনাসহ মোটরসাইকেল উদ্ধার করে। উদ্ধারকৃত মালামালের আনুমানিক মূল্য ১২ লাখ ১১ হাজার টাকা। রুপার গহনা এবং মোটরসাইকেল দর্শনা কাস্টমস অফিসে জমা দেয়া হয়েছে।

চুয়াডাঙ্গা-৬ বিজিবি দামুড়হুদা উপজেলায় ১১ কেজি ৮০০ গ্রাম ভারতীয় বিভিন্ন প্রকার রুপার গহনাসহ ১টি পালসার মোটরসাইকেল উদ্ধার করেছে।